Baggrund

I 2010 vedtog Folketinget en ændring af dna-registerloven. Det skete med opbakning fra samtlige partier i Folketinget undtagen Dansk Folkeparti.

Med ændringen blev der indført en frist på 10 år for politiets opbevaring af oplysninger om dna-profiler for sigtede, men ikke dømte personer. I forhold til de dømte personer skete der ingen ændringer.

Oplysningerne om dømte personer kan opbevares, indtil den pågældende fylder 80 år, eller indtil to år efter den pågældendes død.

Baggrunden for lovændringen var en dom afsagt af Den Europæiske Menneskerettighedsdomstol i 2008.

Kilde: Folketinget.dk